Gedoriewaar! Video van 'n voël met 'n haai in sy kloue | Maroela Media
'n Video van 'n roofvoël met vermoedelik 'n haai in sy kloue, het die internet op hol.
Die beeldmateriaal is verlede week by Myrtle Beach in Suid-Carolina in die VSA verfilm. Dit wys hoe die roofvoël met 'n vis in sy kloue oor strandgangers vlieg.
Kelly Burbage het die video op Facebook gedeel met die byskrif: "Arend? Kondor? Hy het 'n haai in Myrtle Beach gevang!" Die video is daarna op Twitter gedeel waar dit reeds meer as 15,3 miljoen keer gekyk is en duisende kommentare uitgelok het.
Die Twitter-rekening "Tracking Sharks" het die publiek se hulp ingeroep om die voël en die vis uit te ken. In die video kan mens sien hoe die vis in 'n stadium spartel om uit die voël se greep te kom. "Weet enigiemand watter tipe voël dit is en hou hy 'n haai vas?" wou Tracking Sharks weet.
"Hierdie is mal," het een persoon reageer.
Talle Twitter-gebruikers het gepoog om die tipe vis uit te ken en 'n debat het ontstaan of dit 'n klein haai, tienponder of katonkel kan wees. Oor die voël blyk dit kykers stem ooreen dat dit waarskynlik 'n visvalk is.
Dit lyk vir my baie soos 'n dolfyn ~ek noem net ek dra bril vir as dit rerig 'n haai is. Ongelooflike krag wat die voël het. ????????